Dinastija Emevijja - Wikipedia, slobodna enciklopedija

# Dinastija Emevijja

### Sa Wikipedije, slobodne enciklopedije

Emevijjska dinastija (661. - 750.)je bila prva dinastija poslije četvorice halifa, a njen prvi predstavnik Muavija je uveo pravo na prijesto putem nasljedstva (dinsatijom) a ne putem izbora (šurom).

## [uredi] Emevijje u Arabiji

### [uredi] Osnivanje dinastije

Nakon smrti halife Alije na vlast je došao Muavija, sin Ebu-Sufijana i Hinde, zakletih neprijatelja islama sve do osvajanja Mekke kada su i sami prihvatili ovu vjeru. Prvi je islamski vladar od kojeg se računa dinastija. Došao je na vlast prihvativši se hilafeta kojeg se Alija odrekao na javnom skupu pred narodom. Hilafet završava smrću halife a Muavija je pred kraj svog života odlučio na svoje mjesto postaviti sina Jezida. Običaj je bio halifu birati na šuri, skupu plemenskih predstavnika koji su svojim glasanjem donosili sve važnije odluke. Muavija nije ukinuo taj običaj ali je na razne načine nagovorio i/ili podmitio plemenske vođe da glasaju za njgovog sina. Jezid je zadnji halifa izabran na ovaj način. Dinastija Emevijja je trajala 90 godina i brojala je 40 vladara.

### [uredi] Značaj

Ovo doba je zapamćeno po mnogo negativnih i pozitivnih događaja. Naziva se i krvavim dobom muslimana jer se na nepošten način dolazilo na vlast. Većina tih halifa je živjela rasipnički, što se također kosi sa principima islama i praksom dotadašnjih halifa.

Teritorijalno, islamsko carstvo se značajno proširilo. Osvojeni su i dijelovi Evrope: Španija te dio Francuske (Lion i Bordo). Središte hilafeta je premješteno iz Medine u Damask. Širili su arapsku kulturu na svim područjima novog islamskog carstva. Uveli su arapski novac i arapski jezik u svim novoosvojenim državama, te gradili džamije.

Primjetan je i uticaj Bizantije na vladare ovog doba. Ono što su preuzeli iz njihove kulture se prvenstveno ogleda u uvođenju lične garde, obavječtajne službe i stroge vojne države Izgradili su flotu. Organizaciju države su zasnovali na bizantskim principima. Osnovali su prvu poštu na ovim područjima. Uveli su i sudstvo ali jedino njihova presuda je bila važeća i konačna.

## [uredi] Emevijje u Španiji

### [uredi] Historijat vladavine

Vladavina Emevijja je završila dolaskom Abbasijja na vlast koji su tada odlučili smaknuti sve iz dinastije Emevijja. Preživio je samo Abdurahman I sa svojim trinaestogodišnjim bratom. Njih dvojica i njihov oslobođeni rob Bedr su pet godina lutali po islamskom carstvu, dok nisu završili na isturenom Španskom kraju ove imperije. Ni muslimani ovog podneblja nisu bili zainteresovani za Abbasijjsku vlast, niti su ih Abbasijje na to primoravali, što je Abdurahman I iskoristio. Poslao je Bedra da govori o uspostavljanju emevijjske vlasti što su Španci i pihvatili. Pod upravom Abbasijja ostalo je Arabijski poluotok, Perzija, Irak, Sirija, Džezira, Egipat i Sjeverna Afrika, a pod vlašću Emevijja bilo je Pirinejsko poluosrvo kojim su vladali od 756. do 1031. godine, a vlast nad i jednim dijelom su potpuno izgubili tek 1492.

Prijestolnica emevijjskog carstva u Španiji bila je Kordoba. U ovo vrijeme Kordoba je značajno uznapredovala, ali ubrzo je došlo do nemira. Kršćani koji su imali pravo udruživanja i života u vlastitim zajednicama počeli su zahtjevati odvajanje od muslimanskog carstva. S druge strane Španija dolazi na udar krstaških ratova i biva poražena u jednom od njih (1198. - 1216.) Kordoba je osvojena 1232. Dio Španije oko Granade je ostao u muslimanskoj vlasti do 1492. Međutim, prvenstveno zbog borbe za vlast, 1486. počinje graađanski rat. Kralj Ferdinand i kraljica Izabela su opkolili Granadu i tražili od muslimana da se predaju zaklevši se pri tome da neće rušiti džamije, vakufsku imovinu i poštovati običaje muslimana. Međutim ovo se nije ostvarilo, i Španija je ubrzo postala dijelom inkvizicije.

### [uredi] Značaj

Već samim dolaskom Abdurahmana I započela je gradnja džamija i škola, prvih islamskih škola u Evropi. Međutim Španija je bila najnaprednija u doba Abrurahmana III. U Kordobi je tada bilo oko sedamsto džamija, tristo javnih hamama, te biblioteka sa 600 000 svezaka raznih djela.

U toku vladavine Emevijja Kordoba je bila centar tkačog zanata i rezbarija od slonovače. Razvijena je proizvodnja svije, kože, otvoreni su rudnici srebra i zlata. Zahvaljujuči njima način proizvodnje papira je prenešen u Italiju pa onda i u Francusku. Znalajn uticaj su imali i na školstvo, jer su podnjihovom vladavinom otvoreni i univerziteti u Kordobi, Svilji, Granadi i Malagi.

Najzačajniji naučnici ovog perioda su:

- El-Gafiki, ljekar, sakupljač biljaka koje je imenovao na tri jezika: arapskom, berberskom i latinskom.
- Ez-Zekkeli, astronom
- Ibnul Hajjan, historičar
- Abdurahman ibn Haldun napisao Mukaddinu, povijest Arapa, Berbera i Perzijanava kao filozofiju historije
- Ibn Džubjer, putopisac
- Ibn Betuta filozof, ljekar i muzičar
- Ibn Ružd (Averroes), filozof, astronom, ljekar.

## [uredi] Spisak emevijjskih halifa

Emevijjske Halife u Damasku

  Muavija I ibn Abi Sufijan, 661–680
  Jezid I ibn Muavija, 680–683
  Muavija II ibn Jezid, 683–684
  Marvan I ibn Hakam, 684–685
  Abd al-Malik ibn Marvan, 685–705
  al-Walid I ibn Abd al-Malik, 705–715
  Sulejman ibn Abd al-Malik, 715–717
  Omer ibn Abdull-Aziz, 717–720
  Jezid II ibn Abd al-Malik, 720–724
  Hišam ibn Abd al-Malik, 724–743
  al-Walid II ibn Jezid II, 743–744
  Jezid III ibn al-Walid, 744
  Ibrahim ibn al-Walid, 744
  Marvan II ibn Muhammad 744–750

Emevijjski Emiri u Kordobi

  Abdurahman I, 756–788
  Hišam I, 788–796
  al-Hakam I, 796–822
  Abdurahman II, 822–852
  Muhammad I od Córdobe, 852-886
  Al-Mundhir, 842 - 888
  Abdallah ibn Muhammad, 888–912
  Abdurahman III, 912–929

Emevijjske halife u Kordobi

  Abdurahman III, 929–961
  Al-Hakam II, 961–976
  Hišam II, 976–1008
  Muhammed II, 1008–1009
  Sulejman, 1009–1010
  Hišam II, 1010–1012
  Sulejman, 1012–1017
  Abdurahman IV, 1021–1022
  Abdurahman V, 1022–1023
  Muhammed III, 1023–1024
  Hišam III, 1027–1031

Emevijjski tabini

  Jezid bin Muavija
  Abd al-Malik ibn Marvan

Preuzeto sa: "http://bs.wikipedia.org../../../d/i/n/Dinastija_Emevijja_cc60.html"

Kategorije: Carstva | Dinastije | Halife | Historija | Historija Španije | Historija islama

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Dansk
- Deutsch
- English
- Español
- فارسی
- Suomi
- Français
- Galego
- עברית
- Bahasa Indonesia
- Italiano
- 日本語
- Kurdî / كوردي
- Bahasa Melayu
- Nederlands
- Polski
- Português
- Русский
- Slovenčina
- Svenska
- Türkçe
- اردو
- 中文